Jo und noch dena Wandertoura ischs denn au scho wieder uf Alice zrugg ganga. D Priska het bir Akunft no a Flyer voma Schwizerreschti gseh. Und das hemmer natürlich gsuacht und au gfrunda. Dr Erwin und d Christina füaren das und miar sind echt dia einziga Gäscht gsi an dem Obig. Schnipo und Zürigschnetzlets mit  Spätzli hemmer inazoga. Dia zwei züglen aber im Auguscht denn uf Uruguay (sie isch vo döt) und miar hen üs fescht vorgnoh, dass miar dia mol gön go bsuacha döt.